Íslensk stjórnvöld beiti sér á alþjóðavettvangi Í Íran fer ástand mannréttinda stöðugt versnandi . Þá er dauðarefsingin enn lögleg í Íran , auk þess sem aftökur eru framkvæmdar án dóms og laga . Blóðug herferð gegn mótmælendum Að undanförnu hafa yfirvöld í Íran staðið fyrir grimmilegum aðgerðum í kjölfar mótmæla landsmanna sem brutust út þann 15. nóvember síðastliðinn . Þúsundir mótmælenda hafa verið handteknir , auk blaðamanna , baráttufólks fyrir mannréttindum og háskólanema til að koma í veg fyrir að þeir veki máls á þeirri miskunnarlausu kúgun sem á sér stað í Íran . Amnesty International hefur tekið viðtöl við tugi einstaklinga sem hafa lýst því hvernig írönsk stjórnvöld , vegna mótmælanna , halda pólitískum föngum í einangrun og beita þvinguðum mannshvörfum , pyndingum og annarri illri meðferð . Samkvæmt skýrslum Amnesty International voru að minnsta kosti 304 myrtir og þúsundir særðust dagana 15. til 18. nóvember þegar yfirvöld leystu upp friðsamleg mótmæli með mannskæðum aðgerðum . Írönsk yfirvöld hafa neitað að opinbera tölur yfir fjölda látinna . Frásagnir vitna og ættingja fórnarlamba , upplýsingar frá mannréttindasinnum og blaðafólki utan Írans og myndbönd sem Amnesty International hefur rannsakað ítarlega sýna skýrt að öryggissveitir hafa af ásettu ráði beitt skotvopnum gegn óvopnuðum mótmælendum sem engin ógn stafaði af . Meirihluti dauðsfalla sem Amnesty International hefur rannsakað voru af völdum byssuskota í höfuð , háls og önnur lífsnauðsynleg líffæri sem bendir til þess að öryggissveitir hafi myrt mótmælendur af ásettu ráði . Sameinuðu þjóðirnar hafa lýst því yfir að þær búi yfir upplýsingum sem benda til þess að að minnsta kosti 12 börn séu meðal hinna látnu . Samkvæmt rannsóknum Amnesty International eru þeirra á meðal hinn 15 ára gamli Mohammad Dastankhah sem var myrtur í Shiraz í Fars-héraði er hann gekk framhjá mótælum á leið heim úr skólanum og hinn 17 ára gamli Alireza Nouri sem var myrtur í Shahriar í Teheran-héraði . Skrifaðu undir núna og kallaðu eftir því að íslensk stjórnvöld veki athygli á stöðu mannréttinda í Íran og krefjist aðgerða á alþjóðavettvangi ! Guðlaugur Þór Þórðarson , Utanríkisráðherra Rauðarárstígur 25 105 Reykjavík Mannréttindástandið í Íran fer stöðugt versnandi . Mótmælin sem brutust út þann 15. nóvember síðastliðinn og mál baráttukonunnar og aðgerðarsinnans Yasaman Aryani eru dæmi um hvernig stjórnvöld brjóta á rétti borgara sinna til tjáningarfrelsis , félaga - og fundafrelsis . Mál Yasaman Aryani er einnig dæmi um mismunun kvenna og hvernig þeim er refsað fyrir að láta sjá sig opinberlega án höfuðslæðu . Þá er ljóst að pyndingum og annarri illri meðferð er beitt í Íran án þess að gerendur séu dregnir til ábyrgðar . Síðastliðin ár hefur hreyfing kvenna og stúlkna sem mótmæla löggjöf um höfuðslæður farið vaxandi . Hin 24 ára gamla , Yasaman Aryani , er ein þeirra sem mótmælt hafa lögunum . Á alþjóðlegum baráttudegi kvenna 2019 ákváðu hún og móðir hennar að ganga með hárið óhulið um lestarvagn einungis ætlaðan konum þar sem þær dreifðu hvítum blómum meðal farþega . Yasaman talaði um framtíðarvonir sínar þegar allar konur hefðu frelsi til að velja hverju þær klæðast . Eftir að myndbandi af viðburðinum var dreift á internetinu var Yasaman handtekin og haldið í einangrun svo dögum skipti á meðan hún var yfirheyrð . Síðar fékk hún að vita að hún hefði verið dæmd í 16 ára fangelsi . Hún þarf að afplána að minnsta kosti tíu ár . Að undanförnu hafa yfirvöld í Íran einnig staðið fyrir grimmilegum aðgerðum í kjölfar mótmæla landsmanna sem brutust út þann 15. nóvember síðastliðinn . Að minnsta kosti 304 voru myrtir og þúsundir særðust dagana 15. til 18. nóvember þegar yfirvöld leystu upp friðsamleg mótmæli með mannskæðum aðgerðum . Þúsundir mótmælenda hafa verið handteknir til að koma í veg fyrir að þeir veki máls á þeirri miskunnarlausu kúgun sem á sér stað í Íran . Frásagnir sjónarvotta og myndbandsupptökur benda til þess að sumir þeirra sem hafa tekið þátt í mótmælunum sem brutust út í síðasta mánuði hafi verið beittir pyndingum og annari illri meðferð . Við köllum eftir því að íslensk stjórnvöld veki athygli á stöðu mannréttinda í Íran og krefjist eftirfarandi á alþjóðavettvangi : - Að Yasaman Aryani verði leyst úr haldi , án tafar og skilyrðislaust . - Að aðrar baráttukonur fyrir mannréttindum sem eru í haldi vegna friðsamlegra mótmæla gegn lögum um höfuðslæður verði leystar úr haldi , án tafar og skilyrðislaust . - Að allir sem hafa verið handteknir vegna mótmælanna sem brutust út þann 15. nóvember verði leystir úr haldi , án tafar og skilyrðislaust . - Að forseti Hæstaréttar í Íran verndi fanga gegn pyndingum og annarri illri meðferð . - Að sérstakur fundur um Íran verði haldinn í mannréttindaráði Sameinuðu þjóðanna um að rannsókn verði gerð á ólögmætum aftökum á mótmælendum , handtökum , þvinguðum mannshvörfum og pyndingum fanga sem hafa átt sér stað í Íran síðan 15. nóvember , með það fyrir augum að tryggja ábyrgðarskyldu íranskra stjórnvalda . - Að sérfræðingar Sameinuðu þjóðanna fái tafarlausan aðgang að varðhaldsstöðum , fangelsum , fjölskyldum fanga og hinna látnu til að rannsaka málsatvik . Fullt nafn Skóli Engar aðrar persónuupplýsingar en nafn þitt munu fylgja bréfinu á viðkomandi stjórnvöld . Baráttukonur fyrir mannréttindum eru fangelsaðar fyrir að mótmæla ástandinu með friðsömum hætti . Pyndingum og annarri illri meðferð er beitt án þess að gerendur séu dregnir til ábyrgðar . Aðilar grunaðir um að starfa fyrir leyniþjónustu Simbabve höfðu hótað honum að hann myndi hverfa sporlaust með valdi ef hann hætti ekki afskiptum sínum af verkfalli lækna .